tah lan sapiturute. Kabeh mau nduweni pangerten kanggo pepeling,” tandhese dheweke ing Bangsal Magangan. Priagung kang akrab kasebut Gusti Puger iku njlentrehake bilih pangertene sesaji kayadene tumpeng kang bentuke lancip mendhuwur iku supaya eling marang Gusti kang Maha Kuwasa. Sega asahan maksude apa wae kudu disahake luwih dhisik, sadurunge trewaca lan sah, aja nganti diduweni. Yen jajanan pasar lan kembang setaman iku tegese urip ing alam donya iku ora dhewe, nanging plural lan akeh kancane. Mula, padha silaturahmi supaya mangerteni kaagungane Gusti kang Nyipta jagad. “Kembang lan dupa wangi nduweni maksud yen swasana supaya wangi lan resik lan bisa gawe krasan, yen wejangan supaya manungsa tansah njaga asmane supaya tetep arum, ora rusak karana tumindhak kang kleru lan nyalahi paugeran,” ujare dheweke. Lan gecok entah dadi perlambang kayadene sega asahan mau, yen isih mentah lan durung sah aja nate pisan-pisan didhahar, aja dijupuk lan diduweki. “Yen didadekake siji, kabeh sesaji mau pinangka pepeling supaya manungsa njaga saka perkara kang bisa ngrusak lan gawe cilaka. Kabeh mau kanggo pangeling-eling supaya dina Jumat, dina kang mulya tiba titi wancine padha siap menembah marang Gusti Allah,” pungkase Gusti Puger. n Ahmad Yasin Abdullah
